Пейнтбол — гэта экстрымальная гульня, якая складаецца з кароткіх гульнявых перыядаў, падчас якіх гульцы дзвюх каманд страляюць адзін у аднаго з адмысловай пнеўматычнай зброі (пейнтбольныя маркеры) пейнтбольнымі шарыкамі з фарбай. Калі шарык трапляе ў праціўніка, абалонка яго расколваецца, а на вопратцы гульца застаюцца сляды фарбы. Каб гуляць у пейнтбол, неабходна мець спецыяльную ахоўную экіпіроўку.